Document ID: 32011D0883

KOMMISSIONENS GENNEMFØRELSESAFGØRELSE
af 21. december 2011
om en fortegnelse over EU-kontrollører i medfør af artikel 79, stk. 1, i Rådets forordning (EF) nr. 1224/2009
(meddelt under nummer K(2011) 9701)
(2011/883/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 79, stk. 1, og
ud fra følgende betragtninger:
(1)
Ved forordning (EF) nr. 1224/2009 er der oprettet en EF-ordning for kontrol, inspektion og håndhævelse for at sikre overholdelse af reglerne i den fælles fiskeripolitik. Det bestemmes i forordning (EF) nr. 1224/2009, at EU-kontrollørerne kan udføre inspektioner i overensstemmelse med forordningen i EU-farvande og på EU-fiskerfartøjer uden for EU-farvande, jf. dog kystmedlemsstatens primære ansvar. Der skal udarbejdes en fortegnelse over EU-kontrollører efter proceduren i forordning (EF) nr. 1224/2009.
(2)
Ved Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (2) fastsættes der gennemførelsesbestemmelser til EU's kontrolordning som oprettet ved forordning (EF) nr. 1224/2009.
(3)
Det bestemmes i gennemførelsesforordning (EU) nr. 404/2011, at fortegnelsen over EU-kontrollører fastlægges på grundlag af meddelelserne fra medlemsstaterne og EU-fiskerikontrolagenturet.
(4)
På grundlag af meddelelserne fra medlemsstaterne bør fortegnelsen over EU-kontrollører derfor fastlægges i bilaget til denne afgørelse.
(5)
Foranstaltningerne i denne afgørelse er i overensstemmelse med udtalelse fra Forvaltningskomitéen for Fiskeri og Akvakultur -
VEDTAGET DENNE AFGØRELSE:
Artikel 1
Fortegnelsen over EU-kontrollører, jf. artikel 79, stk. 1, i forordning (EF) nr. 1224/2009, fastlægges i bilaget til denne afgørelse.
Artikel 2
Denne afgørelse er rettet til medlemsstaterne i overensstemmelse med traktaterne.
Udfærdiget i Bruxelles, den 21. december 2011.

Labels: 15
6